Ashlyn Gere

Ešlė Gyr (tikrasis vardas – Kimberly Ashlyn McKarny; g. 1967 m. rugsėjo 14 d. Čeri Pointas) – buvusi JAV pornografinių filmų aktorė, taip pat vaidinusi mažo biudžeto filmuose.

 Biografija 
Ešlė Gyr gimė Šiaurės Karolinos Čeri Pointo mieste 1967 m., nors kai kurie šaltiniai nurodo 1959 m.Gere Biography at IMDb.com Nuo 3 metų jos šeima persikėlė į Las Vegą.

Mokykloje ir Nevados universitete, kuriame Ešlė baigė Teatro ir komunikacijų studijas, ji priklausė sporto komandų šokėjų trupėms.

Jos debiutas kine įvyko 1986 m. Iki 1990 m. ji atliko keletą nedidelių vaidmenų, dažniausiai siaubo filmuose, kol susipažino su žurnalo „Penthouse“ fotografu, o vėliau – režisieriumi Paul Thomas. Neilgai trukus ji sulaukė pasiūlymo vaidinti pornografiniame filme ir jį priėmė. Juosta vadinosi „The Last Resort“ ir joje Ešlė vaidino kartu su tuo metu populiaria aktore Selena Styl.

Nepaisant tokio sprendimo, ji ir toliau sulaukdavo nemažai pasiūlymų vaidinti kitokio žanro filmuose. 1992–1993 m. buvo jos populiarumo viršūnė: Ešlė gavo eilę apdovanojimų ir kartu su savo gera drauge Viktorija Peris buvo neabejotinai populiariausios aktorės. Skaičiuojama, kad jos vaidino apie 40 % pornografinių filmų, sukurtų tais metais.

1995–1996 m. sandūroje Ešlė padarė pertrauką, kurios metu keliavo po Šiaurės Amerikos klubus šokdama striptizą. Už šiuos pasirodymus, kuriuose neretai pasirodydavo ir Viktorija Peris, ji uždirbdavo apie 15000 dolerių per savaitę.

Galutinai iš pornografijos Ėšlė pasitraukė 2003 m., suvaidinusi daugiau kaip 140 juostų.

 Kiti filmai 
Ešlė yra viena iš nedaugelio aktorių, kurios pasirinko pornografiją po to, kai jau buvo vaidinusios kitokio žanro filmuose. Kartu su Traci Lords, Ginger Lynn bei Sasha Grey jas galima laikyti sėkmingiausiais pavyzdžiais, kuriuos pavyko pasiekti pornografinių filmų aktorėms. Negana to, Ešlė yra turbūt vienintelė aktorė, nuolat vaidinusi TV seriale („Space: Above and Beyond“ 1995–1996 m.) ir tuo pačiu neatsisakiusi vaidmenų pornografiniuose filmuose.

Ją taip pat galima išvysti tokiose juostoje kaip „Willard“ (2003 m.) ir „The One“ (2001 m.), kur ji vaidino kartu su Džeisonu Stethemu ir Džetu Li.

Vaidindama Holivudo filmuose ir serialuose, Ešlė naudojo kitus pseudonimus: Bonnie McRoberts seriale „X failai“ ar Kimberly Patton „Space: Above and Beyond“. Ji taip pat yra sukūrusi epizodinį vaidmenį jaunimui skirtame seriale „Beverly Hills, 90210“.

Taip pat keletą kartų Ešlė buvo garsių Holivudo aktorių dublerė ir vietoje jų filmavosi erotinėse scenose: 1992 m. ji pakeitė Šeron Stoun filme „Esminis instinktas“, o 1993 m. – Demi Mūr filme „Nepadorus pasiūlymas“.Gere Biography at IMDb.com

 Asmeninis gyvenimas 
Nuo 1988 m. Ešlė yra ištekėjusi už režisieriaus Layne Parker.

Nuo 2005 m. gyvena Teksase ir verčiasi nekilnojamojo turto prekyba.

 Apdovanojimai 
Ešlė Gyr priklauso AVN ir XRCO Šlovės galerijoms.

 AVN apdovanojimas 
MetaiKategorijaFilmas1993 Best Actress (filmas) „Chameleons“ Best Actress (video) „Two Women“ Best All-Girl Sex Scene „Chameleons“  (kartu su Deidre Holland Best Group Sex Scene„Realities 2“ Female Performer of the Year1995 Best Actress (filmas) „Masseuse“ Best Actress (video) „Body & Soul“ Best Couples Sex Scene „Body & Soul“

 F.O.X.E. apdovanojimas 
MetaiKategorija 1992Female Fan Favorite 1993 1994

 XRCO apdovanojimas 
MetaiKategorijaFilmas1992 Best Actress (Single Perfomance) „Chameleons“ Best Couples Sex Scene „Chameleons“ Best Girl-Girl Sex Scene  (kartu su Deidre Holland) „Chameleons“ Female Performer of the Year

 Šaltiniai 

 Nuorodos 

 IMDb profilis

Kategorija:JAV aktoriai
Kategorija:Pornografijos aktoriai